**2019. évi Gyógyszertárvezetés, üzemeltetés szakvizsga**

**tételsora**

***A szakgyógyszerész-jelölt az A és a B tételsorból is egy-egy tételt húz a vizsga során.***

***„A” tételsor***

1. A 2006. évi XCVIII. törvény közvetlen lakossági gyógyszerellátás rendszerére vonatkozó elemeinek ismertetése (közforgalmú gyógyszertár létesítési és működési engedélye, gyógyszertárak tulajdonosi szerkezetével kapcsolatos előírások).
2. Személyi jogos gyógyszerész jogszabályban biztosított menedzsment felelőssége.
3. Közforgalmú gyógyszertárak és fiókgyógyszertárak működésének személyi és tárgyi feltételei, illetve ezek jogszabályi környezete.
4. A magyar egészségügy szervezeti felépítése, intézményeinek rendszere; az OGYÉI közvetlen lakossági gyógyszerellátást érintő feladatai, a tisztifőgyógyszerész hatásköre.
5. A közvetlen lakossági gyógyszerellátást érintő központi finanszírozási formák és a hazai gyógyszer-támogatási rendszer. Hazai gyógyszerárak és azok szabályozása (termelői ár, nagykereskedői árrés, patikai árrés, fogyasztói ár, bruttó ár stb.). Gyógyszerek árának alakulása (vaklicit).
6. Közforgalmú gyógyszertárak szakmai és gazdasági ügyvitelének alapjai: kötelező nyilvántartások, beszállítói szerződések, NEAK szerződés és elszámolás, alapvető adótípusok.
7. A gyógyszertári vállalkozás bevételi és kiadási szerkezete, készletgazdálkodás, likviditási megfontolások, költséggazdálkodás alapjai.
8. Munkajogi alapismeretek. A munkaviszony létesítésének szabályai (munkaszerződés, bérezés). A munkáltatói kötelezettségek és a szociális biztonsági rendszer (balesetvédelem, munkavédelem, biztosítás, betegszabadság, táppénz, szabadság stb.). Gyógyszertárakat működtető gazdasági társaságokra vonatkozó elemek.
9. A gyógyszerek reklámozásának, promóciójának és a gyógyszerismertetésnek a főbb szabályozási és szakmai szempontjai. Gyógyszertári marketing területei, lehetőségei.
10. Betegjogok és annak közforgalmú gyógyszertári vonatkozásai. Fogyasztóvédelemi megfontolások a gyógyszertárakban (reklamációk kezelése).
11. A közvetlen lakossági gyógyszerellátásban dolgozó gyógyszerészek szerepe a hazai farmakovigilancia rendszer működésében.
12. Minőségügyi rendszerek a közvetlen lakossági gyógyszerellátásban. Minőségügyi Kézikönyv Gyógyszertárak Részére (MGYK).

***„B” tételsor***

1. A közvetlen lakossági gyógyszerellátás területén alkalmazható tárgyalástechnikai elemek.
2. Vezetési, menedzsment és leadership ismeretek. Vezetési stílusok, szervezeti kultúra. Gyógyszertári vonatkozások.
3. A közvetlen lakossági gyógyszerellátásban dolgozó gyógyszerészek szerepe és feladatai az egészségmegőrzésben és a népegészségügyi intervenciókban. A gyógyszertár, mint népegészségügyi találkozóhely (gyógyszerészi kompetenciák, jogszabályi vonatkozások, példák a hazai gyakorlatban).
4. Étrend-kiegészítők és a gyógyszertárban forgalmazható egyéb termékekre vonatkozó szabályok és ezek biztonságos expediálásának szempontjai.
5. Az egyéni-egészségtervezés és az ezzel kapcsolatos egészség-tanácsadás gyógyszertári megvalósításának jelentősége (személyes és online tanácsadás lehetőségei és nehézségei).
6. Gyógyszerészi kommunikáció alapelvei, kommunikációs elemek és technikák. Beteg és fogyasztói magatartástípusok.
7. Az egészségműveltség (egészségértés) és a beteg-együttműködés fokozásának lehetőségei („betegbarát” gyógyszertári környezet kialakításának jelentősége és nehézségei).
8. Gyógyszer- és betegbiztonság fejlesztésének lehetőségei a vény nélküli és a vényköteles expediálás vonatkozásában, kizárólagos gyógyszerészi feladatok (jogszabályi vonatkozások és gyakorlati megfontolások).
9. A polifarmáciás betegek gyógyszerismeretének és együttműködésének fejlesztési lehetőségei a gyógyszertári gyakorlatban (feltérképezés, intervenciós lehetőségek és módszerek, gyakorlati megfontolások).
10. Orvos-beteg-gyógyszerész terápiás együttműködési háromszög megvalósításának lehetőségei és nehézségei, valamint az elkülöníthető feladat- és kompetenciakörök (háziorvos, expediáló szakasszisztens, gyógyszerész, gyógyszertárvezető).
11. Gyógyszertári marketing elemzés és tervezés legfontosabb szempontjai.
12. Gyógyszertári üzletrész vásárlására vonatkozó szabályok, támogatási lehetőségek, az üzleti terv legfontosabb elemei.